Veiligheidswagte geskors ná hulle pasiënt aanrand | Maroela Media
Die aanranding is op beeldmateriaal vasgelê. (Skermgreep: Verskaf)
Twee private veiligheidswagte is deur hul werkgewer in die pad gesteek nadat beeldmateriaal aan die lig gekom het waarin hulle 'n bejaarde pasiënt by die Estcourt-hospitaal in KwaZulu-Natal aanrand.
Die verpleegster wat die voorval op kamera vasgevang het maar glo versuim het om in te gryp of die voorval by die bestuur van die hospitaal aan te meld, is ook voorlopig geskors hangende 'n ondersoek na die voorval.
KwaZulu-Natal se LUR vir gesondheid, Nomagugu Simelane, het intussen die voorval ten sterkste veroordeel.
"Dit is uiters kommerwekkend dat daar besluit is om die video te versprei in plaas daarvan om die bestuur van die hospitaal bewus te maak [van die voorval].
"Ons gee aandag aan die saak en het die bestuur opdrag gegee om dit te ondersoek en beslissend op te tree," het Simelane gesê.
"Ons het ook die private maatskappy wat verantwoordelik is vir die veiligheidspersoneel wat die pasiënt aangerand het aangesê om onmiddellik teen hulle op te tree."
Die aanranding was selfs op die nuus. Dit skep 'n negatiewe beeld van staatshospitale wat reeds nie goeie reputasie het nie. Die indruk is geskep dat dit 'n nie-betalende pasiënt is wat uitgesmyt word.
Die bestuur sou dit onder die mat ingevee het!
Dit gebeur landwyd. As dit nie die personeel is nie dan is dit die veiligheids wagte. Dit gebeur in ander instansies ook. Die ouetehuise loop ook deur.
DIT IS BAIE GOEIE NUUS ADT DIE EEN WAT DIE VIDEO GEMAAK HET OOK AANGEVAT WORD! HOOP NIE DIT BLY NET BY DIT NIE